als_Latn dik_Latn sag_Latn
CATI Youth Foundation feston Ditën e Verës
- 753 Lexime
- (19:15 , 14/03/2015)
- 3 Komente
SHKODËR- “Rinia ka ëndrrën, energjinë dhe gjithë aftësinë që kjo ëndërr të quhet Shkodër”, ishin këto fjalët e themelueses së fondacionit CATI Foundation në ditën e inaugurimit të Forumit Rinor, CATI Foundation Youth. “Ju falënderoj të gjithëve sa jeni këtu dhe të gjithë ata të rinj të majtë e të djathtë, të qendrës, të paanshëm, besimtarë, jo besimtarë që sot nuk festojnë me ne këtu por që në të ardhmen do të mbështesin forumin tonë. Ju jeni ëndërr, jeni energji, jeni aftësi që kjo ëndërr të quhet Shkodër. Ju jeni të mrekullueshëm”, ishte ky mesazhi i Bazhdarit.
“Të rinjtë shkodranë kërkojnë shkollim dinjitoz, punësim, argëtim por mbi të gjitha një përfaqësim dhe mundësi për t’u shprehur, sepse vetëm të rinjtë mund të kthejnë ndryshimin që duam”, përfundoi Bazhdari fjalën përshëndetëse.
Forumi më i ri i të rinjve në Shkodër organizoi dhe një aktivitet kulturor me rastin e 14 Marsit (Ditës së Verës) dhe me këtë rast u inauguruan dhe zyrat e reja të këtij Forumi. Po në orët e paradites të rinjtë u mblodhën dhe për një koktej që u shoqërua me ëmbëlsirën tradicionale të ditës së verës Ballokumet dhe më pas u mblodhën për një xhiro me traget në liqenin e bukur të Shkodrës.
“E shikoj veten pjesë të këtij forumi, në radhë të parë sepse e shoh si një alternativë zhvilluese ku të rinjtë mund të shkëmbejnë eksperiencat e tyre bashkë me informacionin duke u bërë kështu pjesë e një rrjeti rinor brenda të cilit mund të spikasin aftësitë e tyre duke i bërë ato të evidentueshme nga të tjerët dhe duke rritur mundësitë për punë”, tha Suad Laçej student në financë.
Me këtë ide fondacioni synon të nxisë pjesëmarrjen aktive të rinisë dhe qytetarëve në aktivitetet kulturore dhe sociale të metropolit kulturor Shkodër, duke promovuar në plan të parë një ndryshim pozitiv për vetë qytetin.
Iniciativa e sotme “EARTH LAUGHS WITH FLOWERS!!”që i mblodhi të gjithë në fund për një barbeque në liqenin e Shkodrës synon krijimin i një rrjeti rinor për evidentimin e talenteve të reja nëpërmjet pjesëmarrjes aktive të të rinjve në debate, shkëmbime eksperiencash dhe informacion. Një organizëm i tillë rinor, jo politik, deri tani i kishte munguar me të vërtetë Shkodrës. Në fund një thirrje për bashkëmoshatarët e tyre që të marrin pjesë dhe të jenë aktiv brenda këtij forumi që synon të jetojë dhe të mendojë aktivisht vetëm për Shkodrën.
“Jemi mësuar të dëgjojmë, siç ka ndodhur deri tani, forumi rinor i PD-së, i PS-së, LSI-së etj. Unë mendoj se i ka munguar një forum i mirëfillte rinor për Shkodrën. Ku është ai? Ndoshta ka ardhur rasti të jemi pjesë e një rrjeti që jeton, mendon e diskuton vetëm për Shkodrën. Ka ardhur koha ta bëjmë. Pse jo tani ? Unë besoj se Cati Foundation Youth e ofron këtë mundësi”, thotë Stejsi.
Më pas qytetarët janë mbledhur në Pedonalen “Kol Idromeno” për të shijuar Ballokumet e Elbasanit. Një moment interesant është shëtitja me varka në Liqenin e Shkodrës. Nisja bëhet nga qendra e Shirokës drejt Molos. Të rinjtë do të kenë rastin të testojnë aftësitë e tyre fizike nëpërmjet një sporti që po synon të kthehet në traditë për Shkodrën.
“Cati Foundation” është themeluar në Dhjetor të vitit 2014, në Shkodër. Një prej qëllimeve të këtij fondacioni është rigjallërimi i jetës sociale dhe kulturore në vend, demokratizimi dhe lufta kundër varfërisë ekstreme. Themeluesja e fondacionit Keti Bazhdari njihet në Shkodër si një eksponent aktiv i shoqërisë civile, politikës dhe biznesit. Ajo ka marrë përsipër dhe në të kaluarën shumë projekte mbi të gjitha me karakter social, filantrop dhe politik.
(m.k/BalkanWeb)
Komente ( 3 )
-
ema
keti eshte nje vajze e forte dhe shkodra e ka per nder ta kete
bravo keti vazhdo keshtu ! dhe mos pyet per mbeturinat qe gjen rruges nuk meritoj vec nje te qeshur
-
Trojans
Po kjo keti, po don te behet lsi e dyte, apo si gay 99? Beri g@j@re edi rames per vite me rradhe, dhe tani qe e flaku duke i dhene nje shqelm byces, ben shoqate a fondacion! Hajde kurvice shkodre hajde!
-
artan
Urime moj vajze. Suksese. Ke nisur nje pune shume te mire per ate qytet te lodhur nga “burrat” e forte.
Lini pergjigjen tuaj Trojans Kliko për të anuluar përgjigjen
-
Nicki Minaj krahason veten me Shën Marian
Dy ditë më...
-
Fotot e rralla, Churchill ia fut gjumit në festën ku merrnin pjesë personalitete
BRITANI-Në një festë...
-
Turqi, zbulohet qyteti më i madh nëntokësor në botë
TURQI- Nën rrënojat...
-
Këpucë me takë, apo të sheshta? Ja cfarë mendojnë meshkujt në varësi të këpucëve që keni veshur
Është konstatuar se...
-
Nora në ditët e fundit të shtatzënisë, poza ‘hot’ me Robertin
Edhe pak ka...
-
SHBA, postonte foto porno për hakmarrje, 18 vite burg administratorit të faqes online
SHBA – Kevin...
-
Protestuesi lapsus në mitingun e PD-së: Do votoj për Edi Ramën
VLORË- Një qytetar...
-
Miss Britania i përgjigjet me foto seksi kritikave ndaj saj
BRITANI E MADHE...
-
Mediat britanike: Rita, nga refugjate në milionere dhe mbretëreshë e muzikës
Të jesh Rita...
-
Silva Gunbardhi 6 muajshe shtatzënë, poston foton në Instagram
TIRANE – Këngëtarja...
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn als_Latn unk ssw_Latn als_Latn als_Latn unk ltz_Latn als_Latn unk tur_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn bos_Latn